cyanic-selkie/wikianc huggingface dataset:
Deimoss (pavadonis)
Deimoss ir neregulāras formas klints gabals, kura virsma ir gluda un to klāj regolīta slānis. Tas vairāk ir elipsoidālas formas ķermenis, kura izmēri pa garāko dimensiju ir aptuveni 15 km. Marsu tas apriņķo aptuveni 30,3 stundu laikā aptuveni 23 460 km attālumā no tā. Tas atstaro tikai 7% no gaismas, kas ir aptuveni uz pusi mazāk nekā Mēness. Deimoss ir līdzīgs C tipa asteroīdiem, kas atrodas ārējajā asteroīdu joslā. Daži zinātnieki uzskata, ka Deimoss ir asteroīds, ko Marss ir noķēris savā gravitācijas laukā, lai gan ir daudzi zinātnieki, kas ir argumentējuši, ka tā nav bijis.
Politika
Politika (el, politiká — ‘valsts darīšanas’) ir sabiedrisks process, kurā dažādas iedzīvotāju interešu grupas, nacionālas un starptautiskas institūcijas, uzņēmumi vai atsevišķi indivīdi, veic darbības savu oficiālu vai neoficiālu varas, ietekmes, ekonomisko vai citu mērķu sasniegšanai. Politika plašākā nozīmē ietver arī aktivitātes, caur kurām cilvēki pieņem, uztur un maina vispārējos noteikumus, kas regulē viņu dzīvi. Politika tādēļ ir ļoti saistīta ar konflikta un sadarbības fenomenu.
Klasiskā politikas izpratne ir cēlusies no Senās Grieķijas un vārds “politika” ir cēlies no vārda polise, kas tiešā tulkojumā no Grieķu valodas nozīmē “pilsētvalsts”. Senajā Grieķijā sabiedrība bija sadalīta vairākās pilsētvalstīs un katrā pilsētvalstī pastāvēja sava pārvaldes sistēma, no tā arī izriet vārds politika - “polises darīšanas” jeb mūsdienu izpratnē “valsts darīšanas”. Jau tā laika darbos tika spriests par sabiedrību un politiku, piemēram, Platona “Valsts”, Aristoteļa “Politika”. Savā grāmatā "Politika" Aristotelis apgalvoja, ka “cilvēks pēc dabas ir politisks dzīvnieks” ar ko viņš uzskatīja, ka tikai politiskā sabiedrībā cilvēks var sasniegt pilnību un dzīvot “labu dzīvi”. Aristotelis uzskatīja, ka politika ir ētiska aktivitāte, kuras virsuzdevums ir taisnīgas sabiedrības veidošana, savukārt Platons bija skarbs demokrātijas kritiķis un savā darbā apgalvoja to, ka varai būtu jāpieder izglītotajai elitei, karaļiem-filozofiem.
Politikas studijas pēc būtības pēta valsts pārvaldi vai plašākā kontekstā to, kā tiek īstenota varas un autoritātes pielietošana. Zinātnes nozare, kurā tiek pētīta politika, ir politoloģija. Ir izšķiramas vairākas pieejas politikas pētniecībā kā zinātņu nozarē, piemēram, politiskā filozofija – normatīvā pieeja, kā arī empīriskā pieeja, kuras ietvaros pēta institūcijas un struktūras (institucionālisms), uzvedības analīze (biheiviorisms, racionālās izvēles teorija) un citas pētniecības pieejas.
Tiek atšķirta iekšpolitika un ārpolitika, iezīmējot atšķirību starp to, kas notiek valsts iekšienē un kas notiek attiecībās starp valstīm. Šis iekšpolitikas un ārpolitikas sadalījums ir uzturējis arī studiju disciplīnas – politikas zinātne un starptautiskās attiecības. Tomēr globalizācijas ietekmē, kuras pamatā ir starpvalstu attiecības un valstu atkarība vienai no otras, mazinās šo divu nošķīrumu nozīmība.
Politisko procesu sākšanās priekšnosacījums ir sabiedrības strukturēšanās Neolīta revolūcijas laikā un līdz ar to atšķirīgu interešu veidošanās dažādās iedzīvotāju grupās.
European Hit Radio Top 40 Nr. 1 (2007)
European Hit Radio Top 40 ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2007. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.
Top 40 sastādīšanas princips
European Hit Radio Top 40 tika sastādīts, pamatojoties uz klausītāju balsojuma rezultātiem, kas ik nedēļu tika apkopoti raidījumā "European Hit Radio Top 40". Topa veidošanas procesā piedalījās visas dziesmas, par kurām tika balsots European Hit Radio mājas lapā — sadaļās Top 5 / Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā tika balsots par dziesmām, visas balsis, pēc noteikta algoritma, summētās kopā, veidojot European Hit Radio klausītāju 40 populārāko dziesmu sarakstu, kas ēterā skanēja katru svētdienu plkst. 11.00.
Balsošanas iespējas
Balsot par dziesmām varēja vairākos veidos:
European Hit Radio mājas lapā, sadaļās Top 5 / Top 9 un Top 40, bija iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tika nosūtīts 40 dziesmu saraksts, kurā katra no dziesmām bija jānovērtē ar atzīmi no 1 līdz 5 (1 bija zemākais vērtējums, kas nozīmēja, ka dziesma pavisam nepatīk, 5 — augstākais vērtējums, kas nozīmēja, ka dziesma ļoti patīk). Bija jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai bija iespējams noklausies tās fragmentu, uzklikšķinot uz linka. Pēc dziesmu vērtēšanas papildus bija jāatbild uz 2 aptaujas jautājumiem par dažādām tēmām. Lai gan Padomdevēju aptaujas bija angļu valodā, tomēr atbildēt uz jautājumiem varēja arī latviešu valodā.
Balsojot European Hit Radio mājas lapā, sadaļā Top 5 / Top 9, balsojuma rezultāts tika apkopots raidījumā Top 5, kas ēterā skanēja katru darba dienu plkst. 16.40 un raidījumā Top 9, kas skanēja no svētdienas līdz ceturtdienai plkst. 21.20.
A vitamīns
A vitamīns (retinols jeb akseroftols) ir taukos šķīstošs vitamīns, kas nepieciešams redzei, ādas veselīguma uzturēšanai un paaugstina organisma spēju pretoties dažādām infekcijām, kā arī veicina kaulu un zobu veidošanos un stiprina nervu šūnas. Dabīgs antioksidants.
Atklāšana
A vitamīna atklāšanu ietekmēja pētījumi 1906. gadā, kas notika saistībā ar ogļhidrātiem, proteīniem un taukiem, un to ietekmi uz dzīvnieku veselību. 1917. gadā neatkarīgi viens no otra jauna veida organisko savienojumu atklāja Elmers Makkolums no Viskonsinas-Medisonas universitātes un Lafajets Mendels ar Tomasu Osbornu no Jeila Universitātes, kuru nosauca par "taukos šķīstošo faktoru A" (vitamīnu A). Vitamīns A pirmoreiz tika sintezēts 1947. gadā.
Funkcijas
A vitamīns organismā veido rezerves aknās, ar kurām pietiek 2—12 mēnešu ilgam periodam. Līdzīgi citiem vitamīniem, A vitamīna daudzums pārtikas produktos samazinās, ēdienu gatavojot. Parasti, gatavojot ēdienu, A vitamīna daudzums samazinās par 20%.
A vitamīnu satur dzīvnieku valsts produkti — sviests, olas, zivju eļļa, krējums, siers un liellopu aknas. Minimālā A vitamīna deva pieaugušajiem ir 0,5—0,6 mg dienā, ieteicamā ir 0,8—1,0 mg, mātēm, kas bērnu baro ar krūti — 1,2 mg, augstas klases sportistiem — 2,0 līdz 2,4 mg dienā.
Tāpat A vitamīnu organisms var iegūt no tā provitamīnu — beta-karotīnu un citus karotinoīdus saturošiem augu valsts produktiem, kā burkāniem, mellenēm, kāļiem, ķirbjiem, saldās paprikas, tomātiem, mežrozītēm, aprikozēm.
Ja A vitamīna uzturā tiek uzņemts par daudz, tad parādās tādi simptomi kā miegainība, galvassāpes, slikta dūša un sāpes kājās. Ar A vitamīnu ir iespējams smagi saindēties, ja uzturā lietotas ir leduslāču un roņu aknas. Saindēšanās gadījumā raksturīgi tādi simptomi kā vemšana, muskuļu krampji, vājums, smagos gadījumos pat nāve.
Ja A vitamīns uzturā netiek uzņemts pietiekami, tā deficīts var izraisīt sausu ādu, uzņēmību pret infekcijas slimībām un sliktu redzes adaptēšanos tumsai. Bērniem tas var izraisīt lēnāku kaulu attīstību, aizkavētu augšanu un palielinātu risku saslimt ar elpošanas ceļu un vīrusu infekcijām.
Datu integritāte
Datu integritāte ir noteikumu kopums, kas nodrošina datu pareizības, nepretrunīguma un pilnības saglabāšanu. Datu integritāti ir svarīgi saglabāt pēc datu atjaunināšanas vai dzēšanas.
Bluetooth
Bluetooth ir maza darbības rādiusa bezvadu datortīklu standarts. Šī tehnoloģija piedāvā iespēju apmainīties ar informāciju, savienojoties ar dažādām ierīcēm: mobilajiem tālruņiem, datoriem u.c. Bluetooth ļauj šīm ierīcēm savienoties vienai ar otru, kad tās atrodas rādiusā līdz 10—100 metriem viena no otras (attālums ir atkarīgs no šķēršļiem un traucējumiem), pat dažādās telpās.
Datu integritāte
Datu integritāti nodrošina turpmāk minēto principu ievērošana:
Bluetooth
Rašanās un attīstības vēsture
Bluetooth specificēšana tika izstrādāta ar grupu Bluetooth Special Interest Group (Bluetooth SIG), kura tika nodibināta 1998. gadā. Tajā piedalījās Ericsson, IBM, Intel, Toshiba un Nokia. Vēlāk grupā iestājās arī daudzas citas kompānijas, ieskaitot Microsoft, Lenovo un Motorola. Pēc tam Bluetooth SIG un IEEE parakstīja vienošanos, uz kura bāzes Bluetooth specificēšana kļuva ar IEEE 802.15.1 standarta daļu (publicēšanas datums — 2002. gada 14. jūnijā).
Datu integritāte
Datu integritātes modelis
Ir drošības politikas formālā attēlošana noteiktai sistēmai vai sistēmu klasei, kas nosaka informācijas apstrādes, izplatīšanas un aizsardzības metodes. Formālos noteikumus lielākai modeļu daļai nosaka sekojošas prasības:
Bluetooth
Darbības princips
Bluetooth radiosakari notiek ISM-diapazonā, kurš tiek izmantots dažādās sadzīves iekārtās un bezvadu tīklos (diapazons, kas ir brīvs no licencēšanas, 2,4—2,48 Ghz). Signāla spektrs tiek veidots, izmantojot FHSS metodi (Frequency Hopping Spread Spectrum — darba frekvences nejauša pārbūve). FHSS metodei ir vienkārša realizācijā, tā nodrošina noturību un aprīkojums nav dārgs.
Datu integritāte
Datu integritātes modelis
Izņemot prasību kopu, vēl viens būtisks modeļu atribūts, kas ietekmē tas realizāciju, ir modelī paredzētas kontroles metodes. Šīs metodes tiek izmantotas, lai kontrolētu pieeju sistēmai. To lielāka daļa (pēc kritērija — pieeja sistēmai) tiek iedalīta divās kategorijās:
Bluetooth
Darbības princips
Saskaņā ar FHSS algoritmu, Bluetooth nesēja signāla frekvence lēcienveidīgi mainās 1600 reizes sekundē (vispār ir 79 darba frekvences, bet Japānā, Francijā un Spānijā svītra šaurāka — 23 frekvences kanālā). Pārslēgšanas secība starp frekvencēm katram savienojumam veidojas nejauša un zināma tikai raidītājam un uztvērējam, kas katras 625 ms (viens laiku slots) sinhroni pārkārtojas no viena nesēja frekvences uz citu. Tādējādi, ja blakus strādā daži pāri uztvērēju un raidītāju, tad tie netraucē viens otram. Šis algoritms ir konfidenciāli nododamās informācijas aizsardzības sistēmas sastāvdaļa: pāreja notiek pa nejaušu algoritmu un noteikta atsevišķi katram savienojumam. Kad notiek ciparu datu un audiosignāla (64 Kbit/s abos virzienos) pārraides, tiek izmantotas atšķirīgas kodēšanas shēmas: audiosignāls neatkārtojas, bet ciparu dati informācijas pakas nozaudēšanas gadījumā tiks nodoti atkārtoti. Bez kodēšanas, kas ir noturīga pret traucējumiem, tas nodrošina datu pārraidi ar ātrumiem 723,2 Kbit/s ar apgriezto kanālu 57,6 Kbit/s, vai 433,9 Kbit/s abos virzienos.
Datu integritāte
Datu integritātes pakalpe
Datu integritātes pakalpe ir drošības pakalpe, kas, nodrošinot iespēju atklāt pārmaiņas datos, aizsargā pret neatļautu tīšu datu maiņu vai bojāšanu, kā arī pret netīšu datu maiņu, zaudēšanu. Datu integritātes pakalpe var tikai atklāt izmaiņas datos un ziņot par to attiecīgiem sistēmas dienestiem.
Bluetooth
Specifikācijas
1.0 (1998) un 1.0b versiju ierīcēm bija slikta savienojamība starp atšķirīgu ražotāju produktiem. 1.0 un 1.0b bija obligāta saiknes ierīces (Bd_addr) uzstādīšanas etapā adreses pārraide, kas padarīja par neiespējamu savienojuma anonīma realizāciju protokoliskā līmenī un bija to galvenais trūkums.
Bluetooth 1.1 tika izlabots liels kļūdu daudzums, kas tika atrastas 1.0b versijā, tika pievienots atbalsts nešifrētajiem kanāliem, pieņemama signāla jaudas līmeņa indikācija (RSSI). Versijā 1.2 tika pielikta darba frekvences (AFH) adaptīvas pārbūves tehnoloģija, kas uzlaboja pretestību pret elektromagnēta interferences traucējumiem iznēsāto frekvences izmantošanas ceļā pārbūves secībā. Tāpat palielinājās pārraides ātrums un tika pievienota ESCO tehnoloģija, kas uzlaboja balss pārraides kvalitāti bojāto paku atkārtojuma ceļā. HCI tika pievienots trīs vadu UART interfeisa atbalsts.
Bluetooth versijas 2.0 (2004) ir pilnībā savienojamas ar 1.x versijām. Par galveno jaunievedumu kļuva EDR (Enhanced Data Rate) atbalsts, kas ļāva paaugstināt pārraides ātrumu līdz 2,1 Mbit/s.
Bluetooth versijai 2.1 (2007) tika pievienota ierīces raksturojumu paplašināta pieprasījuma tehnoloģija, Sniff Subrating energotaupošā tehnoloģija, kas ļāva palielināt akumulatora ierīces kalpošanu no viena uzlādēšanas līdz nākamai par 3—10 reizēm. Bez tam atjaunota specificēšana būtiski vienkāršoja un paātrināja saiknes uzstādīšanu starp divām ierīcēm, ļauj ražot šifrēšanas atslēgas atjaunošanu bez savienojuma plīsuma, kā arī padarot norādītos savienojumus par aizsargātākiem, pateicoties Near Field Communication tehnoloģijas izmantošanai.
Bluetooth profili
Zemāk norādīti profili ir noteikti un kuriem piekrita Bluetooth SIG izstrādāšanas grupa:
Pupuķi
Izplatība
Pupuķiem ir plašs izplatības areāls, tie ir sastopami Eirāzijā, Āfrikā un Madagaskaras salā. Eirāzijā dzīvojošā pupuķa Japānas pasuga U. e. saturata novērota arī Ziemeļamerikā (1975. gadā Aļaskā Jukonas upes deltā). 16. gadsimta sākumā, kolonizējot Svētās Helēnas Salu, izmira tajā dzīvojošais milzu pupuķis (Upupa antaios).
Latvijā
Latvijā retumis novērojama vienīgā Eirāzijā dzīvojošā suga — pupuķis.
Vide
Pupuķi mājo skrajos mežos un krūmājos, pļavās ar smilšainu, nabadzīgu augsni, stepēs un savannā. Vienīgi Madagaskaras pupuķis apmetas biezos mežos. Pupuķus var novērot arī lauksaimniecībā izmantojamās zemēs, piemēram, olīvu birzīs, augļu koku dārzos, vīnogu laukos un parkos.
Kopīgās īpašības
Pupuķu sugas morfoloģiski ir ļoti līdzīgas, tādēļ tās ilgstoši uzskatīja par vienu sugu. Tie ir vidēja auguma putni ar garu, smailu, liektu knābi, krāšņu cekulu, platiem, noapaļotiem spārniem un īsām, spēcīgām kājām. Ķermeņa garums 25—32 cm, spārnu plētums 44—48 cm, svars 46—91 g. Lielākais no pupuķiem ir Madagaskaras pupuķis, tā ķermeņa garums ir apmēram 32 cm, svars līdz 91 g.
Uzvedība
Pupuķi barojas galvenokārt uz zemes, pārmeklējot augsnes virskārtu un uzlasot dažādus bezmugurkaulniekus. Pa zemi pārvietojas ejot. Vislabprātāk barību meklē vietās, kas nav aizaugušas un ir labi pārskatāmas (augi zemi vai to ir maz). Atpūšas koku zaros vai kādā citā vietā, kas atrodas augstāk par zemi (ēku konstrukcijas, sētas, mūrīši). Kad putns ir mierīgs, tā cekuls pieglaužas pie galvas, un otrādāk — satraukuma brīžos cekuls izslienas stāvus gaisā.
Sistemātika
Pupuķu dzimta (Upupidae)
FIBA Asia
FIBA Asia ir starptautiskā basketbola organizācijas FIBA Āzijas nodaļa. FIBA Asia atbild par basketbola turnīriem Āzijā. Organizācijas biedru sarakstā ir visas 44 nacionālās Āzijas valstu basketbola federācijas. Organizācijas priekšsēdētājs ir katarietis Šeihs Sauds Bin Ali Altanī. FIBA Asia komandas ir sadalītas 5 apakšzonās.
Šeņjana
Šeņjana jeb Mukdena  ir pilsēta Ķīnas ziemeļaustrumos, Liaoninas provinces administratīvais centrs. 17. gadsimtā tā bija mandžūru galvaspilsēta. Šeņjana ir nozīmīgs transporta un tirdzniecības mezgls starp Ķīnu, Krieviju, Ziemeļkoreju, Dienvidkoreju un Japānu.
Burtiskā tulkojumā no ķīniešu valodas Šeņjanas nosaukums nozīmē "pilsēta uz ziemeļiem no Šeņas upes".
2008. gada vasaras olimpiskajās spēlēs dažas no futbola spēlēm tika izspēlētas Šeņjanas olimpiskajā stadionā.
Bratislava
Bratislava ir Slovākijas galvaspilsēta un tās lielākā pilsēta. Bratislavā dzīvo aptuveni 471 000 iedzīvotāju. Tā atrodas valsts rietumos pie Donavas upes Mazo Karpatu piekājē, pie valsts robežas ar Ungāriju un Austriju, 60 km no Vīnes.
Agrāk bija pazīstama kā Presburga, mūsdienu nosaukumu ieguva 1919. gadā, izveidojoties Čehoslovākijai, nosaukuma izcelsme ir neskaidra.
Slovākijas ekonomikas, politikas un kultūras centrs. Lielākais uzņēmums ir Volkswagen automobiļu rūpnīca.
Vēsture
Sava stratēģiski nozīmīgā novietojuma dēļ Bratislavas teritorija apdzīvota no aizvēsturiskiem laikiem, tomēr pirmoreiz rakstos pieminēta kā Lielmorāvijas cietoksnis 907. gadā. Šajā gadā to ieņēma ungāri, kuri nosauca to par Požoņu (Pozsony). Bratislava ietilpa Ungārijas valstī vairāk kā 1000 gadu (līdz 1918. gadam).
13. gadsimtā pilsētā ieceļoja vācu kolonisti, nosaucot pilsētu par Presburgu (Pressburg). 1291. gadā Bratislavai piešķīra pilsētas tiesības.
No 1541. gadam līdz 1784. gadam Bratislava bija Ungārijas karalistes galvaspilsēta un ungāru karaļu kronēšanas vieta.
18. gadsimtā Bratislava izveidojās par slovāku nacionālās kustības centru.
No 1919. gada iekļāvās Čehoslovākijā, iegūstot savu pašreizējo nosaukumu. No 1939. līdz 1945. gadam neatkarīgās Slovākijas galvaspilsēta, pēc Otrā pasaules kara - atkal Čehoslovākijā. Kad 1969. gadā Čehoslovākija kļuva par federatīvu republiku, Bratislava kļuva par Slovākijas Republikas galvaspilsētu, bet 1993. gadā par neatkarīgās Slovākijas galvaspilsētu.
Cilvēki
Bratislavā dzimuši:
Hospitāļu iela (grupa)
"Hospitāļu iela" bija latviešu mūzikas grupa no Rīgas, kas darbojās no 1997. līdz 2011. gadam.
Grupas vēsture
1997. gadā grupas līderis un dibinātājs Edgars Šubrovskis nolēma izveidot projektu, kurā realizēt savas dziesmas. Tad uz brīdi projekts apstājās.
1999. gadā nerealizēto dziesmu bija pārāk daudz, lai tās vienkārši atstātu atvilktnē, tāpēc Limbažu alternatīvās mūzikas entuziasts Ivars Muste piedāvāja veikt 4 celiņu ierakstu. Piepalīdzot grupas "Blissful" bundziniekam Artūram Ābramam un ģitāristam pašam Ivaram Mustem, Šubrovskis iedziedāja 12 dziesmas. Tika pieaicināta arī vijolniece Dina Skreitule un dziedātāja Arta Deniņa no meiteņu rokgrupas "Granātābolu namiņš". Ierakstu ar nosaukumu "Ir maiga nakts" (nosaukums tika aizgūts no F. S. Fidžeralda romāna) nosūtīja uz festivālu "Sinepes un medus", kur tas tika cauri atlasei. Pēc šī ieraksta grupas sastāvs tika vairākkārt mainījies un pieredzētas arī muzikālās pauzes. Grupas dalībnieku vecuma amplitūda — 18—28 gadi. Par spīti sastāva nestabilitātei gandrīz divus gadus Ingus Baušķenieka studijā tika rakstīts albums "Pilnmēness", ko 2004. gadā izdeva "Raibā taureņa ieraksti". Gada lielākais "Hospitāļu ielas" sasniegums — uzvara mūzikas festivālā Liepājas dzintars.
2005. gada 10. jūnijā Mākslas darbinieku namā Vecrīgā grupa prezentēja savu otro albumu "Nav centrs" un pirmo videoklipu singlam "Kaķis". Visu dziesmu mūzikas un gandrīz visu vārdu autors (izņemot vienu dziesmu — "Hospitāļu iela", kuras teksta autors ir dzejnieks Klāvs Elsbergs, dziesmā "Elizabete" izmantots arī fragments no grupas The Doors dziesmas Light My Fire).
2005. gada nogalē grupai pievienojās jauna vokāliste Anna Lebedoka, kura spēlēja arī perkusijas un melodiku.
2007. gada 5. jūnijā grupa prezentēja jau savu trešo albumu, kuram tika dots nosaukums "Pūķis".
2010. gadā grupa izbeidza savu darbību. Pēdējā grupas uzstāšanās bija 2011. gada 4. maijā neatkarīgās mūzikas albuma ar Raiņa dzeju "Strāvoklis" prezentācijā.
Šuai
Šuai var būt:
Stepe
Stepes ir plaši bezmežu apgabali, kuros aug kaviļa, graudzāles, sīpolaugi un citi lakstaugi. Koku augšanai tur ir pārāk maz mitruma, tāpēc krūmu audzes un nelielas birzis ir sastopamas reti. Atšķirībā no savannām, stepēs ir krasi izteiktas temperatūras atšķirības starp ziemu un vasaru. Ziemā uzsnieg sniegs un temperatūra var noslīdēt pat līdz -20 °C. Vasara ir gara, karsta un sausa. Temperatūra ir apmēram +20 °C līdz +25 °C. Stepes ir visos kontinentos, izņemot Antarktīdu. Ziemeļamerikā stepes sauc par prērijām, bet Dienvidamerikā — par pampām. Stepē dzīvo daudz sīko grauzēju: surikāti, kāmji, lēcējpeles, murkšķi.
Domuzīme
Domuzīme ( — ) ir pieturzīme, kas no pārējā teksta tiek atdalīta ar atstarpēm abās pusēs. Izņēmums ir gadījumi, kad domuzīme tiek lietota kā vienotājdomuzīme, ko lieto vienotājzīmes funkcijā, lai parādītu divu nozīmes ziņā līdzīgu jēdzienu ciešo saistījumu (starp kāda izgudrojuma, jaunas metodes utml. autoru uzvārdiem, piemēram, Boila—Mariota likums; norādot saistījuma pretējos polus, piemēram, sistēma Zeme—Mēness, Rīgas—Valmieras vilciens; arī prievārda "līdz" nozīmē, ja saistāmie jēdzieni izteikti ar cipariem, piemēram, 22.—24. jūnijā. Vienotājdomuzīmi starp vienojamiem vārdiem raksta bez atstarpes. Domuzīme lietojama gan izlaista vārda vai vārdu aizstāšanai, gan komatu vai iekavu vietā dažādu teikuma daļu atdalīšanai un/vai dažādu teikuma locekļu savrupināšanai.
FIBA Africa
FIBA Africa ir starptautiskās basketbola organizācijas FIBA Āfrikas nodaļa. FIBA Africa atbild par basketbola turnīriem Āfrikā. Organizācijas biedru sarakstā ir visas 53 nacionālās Āfrikas valstu basketbola federācijas. Organizācija dibināta 1953. gadā. FIBA Africa komandas ir sadalītas 7 zonās. Organizācijas priekšsēdētājs ir Anibals Manave no Mozambikas.
Valds Adamkus
Valds Adamkus (lt, dzimis Valdemārs Adamkavičs (lt) Kauņā) ir bijušais Lietuvas prezidents. Ilgu laiku viņš nodzīvoja trimdā ASV.
Dzīvesgājums
Dzimis 1926. gadā Kauņā dzelzceļa policijas priekšnieka Igna Adamkaviča (1896—1987) ģimenē, vecāki šķīrās, kad Valdemārs bija tikai divus gadus vecs. Viņa māte Genovaite Adamkavičiene (1905—1980) pēc otrās laulības ieguva uzvārdu Karaliene. Viņš mācījās Kauņas Jona Jablonska pamatskolā, vēlāk Aušras ģimnāzijā. Pēc Lietuvas okupācijas 1940. gadā piedalījies nacionālās pretestības kustībā. 1944. gadā V. Adamkavičs kopā ar vecākiem devās bēgļu gaitās uz Vāciju, kur 1946. gadā pabeidza mācības Eihštetas Lietuviešu ģimnāzijā (Eichšteto lietuvių gimnazija) Rebdorfas klosterī Bavārijā. Uzsāka dabaszinātņu studijas Minhenes Universitātē.
1949. gadā viņš pārcēlās uz dzīvi ASV. 1950. gados strādāja ASV armijas militārajā izlūkošanā, 1955. gadā nomainīja uzvārdu uz Adamkus. 1960. gadā pabeidza inženierzinātņu studijas Ilinoisas Tehnoloģiskajā institūtā. 1970. gadā sāka darbu ASV Vides aizsardzības aģentūrā. 1981. gadā Adamkus kļuva par galveno ierēdni, kurš atbildēja par Vides aizsardzības aģentūras 5. sektoru (ASV Ziemeļrietumu štati). 1985. gadā ASV prezidents Ronalds Reigans apbalvoja Adamku ar Distinguished Executive Presidential Rank Award balvu — civildienesta ierēdņa lielāko iespējamo apbalvojumu no ASV prezidenta.
Beidzot darbu aģentūrā, Adamkus pārcēlās uz dzīvi Lietuvā. Lai kandidētu Lietuvas prezidenta amatā, Adamkus atteicās no ASV pilsonības. 1998. gada prezidenta vēlēšanās viņš ieguva 50,4% balsu otrajā kārtā (2. vietā — Artūrs Paulausks). Nākamajās prezidenta vēlēšanās Adamkus zaudēja vēlēšanu otrajā kārtā, un par Lietuvas prezidentu kļuva Rolands Pakss.
Pēc Rolanda Paksa impīčmenta 2004. gada prezidenta vēlēšanās Adamkus atkal uzvarēja 2. kārtā ar aptuveni 52% vēlētāju atbalstu (2. vietā — Kazimiera Prunskiene).
2018. gadā vēsturnieku un sabiedrības aptaujā atzīts par Lietuvas simtgades ceturto svarīgāko cilvēku aiz Jona Basanaviča, Antana Smetonas un Vītauta Landsberģa.
2009. gada Rucavas novada domes vēlēšanas
'''2009. gada Rucavas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Rucavas novada domē tika ievēlēti 13 deputāti. Vēlēšanās piedalījās 6 kandidātu saraksti, kas veidoti no 90 kandidātiem. Rucavas novads tika izveidots administratīvi teritoriālajā reformā, tāpēc šī novada domes vēlēšanas notika pirmoreiz. Rucavas novadā vēlēšanas notika 2 iecirkņos.
Vēlēšanās visvairāk balsu ieguva saraksts Vienoti novadam (30,88%), bet novada domē iekļuva arī visi pārējie kandidējušie saraksti. Rucavas novada domes vēlēšanās piedalījās 1018 vēlētāji jeb 64,68% no balsstiesīgajiem. No vēlēšanu aploksnēm derīgas bija 1017, bet savu balsi par kādu no sarakstiem atdeva 1007 vēlētāji.
Novi Dvoras apriņķis (Pomože)
Novi Dvoras apriņķis ir apriņķis Polijā, Pomožes vojevodistes austrumos. Robežojas ar Pomožes vojevodistes Malborkas un Gdaņskas apriņķiem, Varmijas-Mazūrijas vojevodistes Elblongas apriņķi, Gdaņsku, Baltijas jūru, kā arī ar Krievijas Kaļiņingradas apgabalu.
Japānas futbola izlase 2010. gada Pasaules kausa finālturnīrā
Treneris: Takeši Okada
Lingula
Morfoloģija
Šīs ģints pārstāvjiem ir dažāda izmēra saplacinātas, ovālas, reizēm gandrīz taisnstūrainas vai trīsstūrainas formas čaulas. Abi čaulas vāciņi ir vienāda izmēra. Čaulas virsma ar augšanas joslām, reizēm ar radiālu sīku krokojumu, retos gadījumos gandrīz pilnīgi gludas. Abu vāciņu galotnes vāji izbīdītas, atrodas vāciņu malā. Neīstās arejas ir mazas, ar garenisku švīkājumu; vēdera areja ar padziļinājumu kājas atverei. Lingulām ir seši muskuļu pāri. Daļai no tiem piestiprināšanās vietas ir apvienotas kopā. Kājas pamatne apliec nesadalītu aizmugurējo aizvērēju. Kāja ir labi attīstīta, izveidojusies par racējorgānu. Mantijas galā ir sariņi, kas veido it kā trīs atveres, no kurām vidējā kalpo ūdens izvadīšanai no mantijas dobuma, bet pa malējām ūdens ieplūst.
Ekoloģija
Lingulas izplatītas dienvidu jūru litorālajā zonā. Tās dzīvo izveidotās vertikālās alās. Ārpusē atrodas tikai pleckāja čaulas daļa. Briesmu gadījumos kāja strauji saraujas un čaula ievelkas alā.
Sistemātika
Mūsdienās dzīvojošo Lingula ģints sugas:
Zaļvārnveidīgie
Zaļvārnveidīgie jeb krāšņvārnveidīgie (Coraciiformes) ir viena no putnu klases (Aves) kārtām, kas apvieno 6 dzimtas ar 175 sugām. Lielākā no visām kārtas dzimtām ir zivju dzenīšu dzimta (Alcedinidae) ar 114 sugām. Pazīstamākie putni ir zaļās vārnas, zivju dzenīši un bišu dzeņi.
Izplatība
Šie krāšņie putni galvenokārt dzīvo tropos. Lielākā daļa sugu ir Vecās Pasaules putni un tikai apmēram 20 sugas mājo Jaunajā Pasaulē (visi todi un momoti, kā arī dažas citas sugas).
Latvijā
Latvijā sastopamas 3 sugas, no kurām divas ir iekļautas Latvijas Sarkanajā grāmatā. Latvijā ligzdo zivju dzenītis (Alcedo atthis), zaļā vārna (Coracius garrulus) un pēdējos gados par pastāvīgu ligzdotāju kļuvis arī bišu dzenis (Merops apiaster).
Ģenētika
Veicot dažādiem zaļvārnveidīgajiem putniem DNS un molekulāros pētījumus, zinātnieki secināja, ka zaļvārnveidīgo kārtai var izdalīt bāzes grupu, kura ir samērā tuvu radniecīga dzilnveidīgajiem (Piciformes) putniem, un zivju dzenīšu apakškārtu (Alcedines). Kopumā dzilnveidīgie putni un zaļvārnveidīgie ir samērā tuvu radniecīgi zvirbuļveidīgajiem putniem.
Kopīgās īpašības
Visi šīs grupas putni ir aktīvi dienas laikā, barojas ar bezmugurkaulniekiem, nelieliem mugurkaulniekiem un ar augļiem.
Čerska (Polija)
Čerska - pilsēta Polijas ziemeļos, Pomožes vojevodistē, Tuholas meža (Bory Tucholskie) apvidū, uz ziemeļaustrumiem no Hojņices.
Ekspozīcija
Ekspozīcija var būt:
Stīvs Džonss
Viens no grupas Sex Pistols dibinātājiem 1975. gadā. Pēc grupas izjukšanas 1978. gadā spēlējis kopā ar daudziem pazīstamiem mūziķiem — Thin Lizzy, Džoanu Džetu, Bobu Dilanu un Igiju Popu. 20. gadsimta astoņdesmitajos gados veidoja solokarjeru.
Dambis (nozīmju atdalīšana)
Dambis var būt:
Pena Šuai
Pena Šuai (,, ; dzimusi ) ir profesionāla ķīniešu tenisiste. Profesionālo karjeru uzsāka 2001. gadā. Š. Penas labākais sasniegums WTA Tūres vienspēļu rangā ir sasniegtā 14. vieta, dubultspēlēs viņa ir sasniegusi 1. vietu.
Karjerā Š. Pena ir uzvarējusi 2 WTA, vienā 125k sērijas un 9 ITF vienspēļu turnīros, bet lielāko panākumu Grand Slam sacensībās viņa guva 2014. gada ASV atklātajā čempionātā, kur sasniedza pusfinālu. Dubultspēlēs ir uzvarējusi 2013. gada Vimbldonas čempionātā un 2014. gada Francijas atklātajā čempionātā. Izcīnījusi zelta medaļu 2010. gada Āzijas spēlēs. Piedalījusies divās Olimpiskajās spēlēs.
2021. gada seksa skandāls
2021. gada 2. novembrī tenisiste Ķīnas mikroblogu vietnē Weibo ievietoja stāstu par to, ka viņai bijušas piespiedu dzimumattiecības ar bijušo Ķīnas vicepremjeru Džanu Gaoli. Cenzūra ātri dzēsa stāstu, visus pieminējumus par to un nepieļāva meklēšanu pēc tenisistes vārda un dažos gadījumos arī pēc vārda "teniss", bet pati Pena Šuai pazuda. Viņas pazušana izsauca satraukumu starptautiskajā tenisa sabiedrībā, un novembra vidū Ķīnas televīzija parādīja Penas Šuajas vārdā uzrakstītu vēstuli, kurā viņa nosauca savu stāstu par nepatiesu un apgalvoja, ka atrodas drošībā, taču tehniskas detaļas, kā kursora atrašanās vieta uz ekrāna, un savādais vēstules stils lika apšaubīt šīs vēstules īstumu.
Vinters
Vinters (siev. dz. Vintere) ir uzvārds (no vācu vai angļu Winter, latviski 'ziema'), kas var būt:
Eriks Ādamsons
Eriks Ādamsons (dzimis, miris ) bija 20. gadsimta latviešu rakstnieks, īpaši pazīstams kā dzejnieks un novelists. Par viņa nozīmīgāko darbu tiek uzskatīts noveļu krājums "Smalkās kaites" (1937), tas iekļauts Latvijas kultūras kanonā. Ādamsons nodarbojās arī ar tulkošanu (viņš prata krievu, vācu, angļu, franču, urdu valodu). Ādamsons nomira no plaušu tuberkulozes.
Biogrāfija
Eriks Ādamsons dzimis Rīgā grāmatveža ģimenē.
Mācījies Rīgas pilsētas elementārskolā Raņķa dambī, pēc tam Rīgas 1. vidusskolā, kur literatūru pasniedza Vilis Plūdons. 1924. gadā pirmā publikācija — komēdija "Amora apburtā lapene". 1926. gadā Jaunākās Ziņas iespieda viņa pirmo dzejoli. Uzsācis tieslietu studijas Latvijas Universitātē, kuras pameta 1928. gadā. No 1929. līdz 1930. gadam dienēja Daugavpils cietoksnī. Darbojies biedrībā "Zaļā vārna". Trīsdesmitajos gados nodevies tikai literārajam darbam. Dzīvoja Rīgā Indrānu ielā. 1937. gada viņa pirmā noveļu krājuma Smalkās kaites vāku ilustrēja Anšlavs Eglītis. Bija precējies ar radio diktori un rakstnieci Mirdzu Ķempi, tomēr laulība izjuka īsi pirms 2. pasaules kara. Vācu okupācijas laikā strādāja grāmatnīcā un meža darbos, publicējies ar pseidonīmu kā Ēriks Rīga. 1942.—1944. gados Ādamsona darbus publicēja Latvju Mēnešraksts, ko vadīja Kārlis Skalbe. 1943. gadā sācis vākt materiālus, lai rakstītu grāmatu par Kārli Padegu. Šī ideja nekad netika realizēta. 1944. gadā rakstniekam piešķirta Raiņa un Aspazijas piemiņas fonda prēmija. Tai pašā gadā Ādamsons apprecēja Kārļa Padega atraitni Elvīru, kas arī no agras jaunības sirga ar plaušu tuberkulozi. Abiem 1945. gadā piedzima dēls Askolds, kurš pēc pāris mēnešiem mira. Eriks Ādamsons, vācu laikā saslimis ar tuberkulozi, 1946. gadā mira Biķernieku sanatorijā. Apbedīts Raiņa kapos Rīgā. 1981. gadā literārā mantojuma gadagrāmatā "Varavīksne" publicētas rakstnieka māsas Lilijas Ādamsones-Vilkas atmiņas "Visu mūžu līdzās nāk brālis Eriks". .
Literārā darbība
Ādamsona darbus bieži uzskata par ornamentālisma literatūru, jo autors smalki apraksta detaļas. Tiem raksturīga arī groteska un ironija. Savos darbos Ādamsons pievērsies tīrās mākslas principiem, bija smalks estēts gan dzīvē, gan literārajos darbos. Tēlojumā viņš savija nopietno un komisko, izmantoja neslēptu ironiju.
Ādamsona dzeju mēdz stilistiski saistīt ar dekadenci, baroku, rokoko vai jūgendstilu; tai raksturīgs estētiskums un manierīgums, dažkārt arī erotika. Tematiskā ziņā tā ir eksotiska (aprakstītas vai pieminētas dažādas zemes un kultūras — piemēram, dzejoļos "Tlantlakvakapatli", "Nāves koks", "Balāde par sapņu dūmu"). Ādamsons priekšroku dod klasiskajām dzejas formām, kā elēģijai vai balādei.
Prozā Ādamsona nozīmīgākais darbs ir noveļu krājums "Smalkās kaites". Katrā no novelēm aprakstīta kāda varoņa neirotiska psiholoģiska īpatnība. Ādamsona stilu raksturo, piemēram, šāds fragments no noveles "Bada spēle": ''..Juris ne brīdi vairs nevarēja savaldīties — lauza maizes klaipus, koda sieru, strēba ķilku sulu, ēda lielos gurķus. Īsā laikā viņš apēda divas olas, puskilogramu baltmaizes, 100 grammus siera, pusbundžu šprošu, daudzas ķilkas, divus skābus gurķus. Bet ar visu to vēl nenieka nepietika. Juris steidzīgi, ar izmisumu, ar asarām, ar gavilēm, bez sāta, bez mēra, bez kauna turpināja apmierināt izsalkumu, pilns baiļu, ka to dara vēl pārāk atturīgi un nepilnīgi. Pie tam viņš smēķēja papirosu pēc papirosa un dzēra glāzi pēc glāzes remdenā dzeltānā alus un asi dedzinošā un reizē nejauki saldā, ūdenī atšķaidītā spirta, kaut gan pilns neizprotama uztraukuma dusmojās, ka dzērieni un papirosi maitāja un padarīja rūgtus ēdienus, kurus beidzot viņš gribēja izbaudīt līdz augstākai iespējamībai.''
1939. gadā Kultūras fonds piešķīra E. Ādamsonam godalgu par stāstu "Lielas spodrības gaismā", kas publicēts 1937. gadā.
Eriks Ādamsons uzrakstījis tikai vienu romānu — "Sava ceļa gājējs".
Starp autoriem, no kuriem rakstnieks, iespējams, ietekmējies, var minēt Oskaru Vaildu, Knutu Hamsunu un Šarlu Bodlēru.
Tulkojis Bairona, Henrika Ibsena, Oskara Vailda, Radjarda Kiplinga, Alfrēda Tenisona, Roberta Brauninga un V.B. Jeitsa darbus.
Komponētie dzejoļi
E. Ādamsona dzeju komponējuši vairāki pazīstami autori. Marģera Zariņa skaņuplatē "Skaņdarbi korim a capella" (1968) iekļautas trīs kora dziesmas ar E. Ādamsona vārdiem ("Odu deja", "Dzeguze ābelē" un "Madrigāls par vecmodīgu tēmu"). Viņš komponējis arī kora dziesmu "Madrigāls pie četrām svecēm". Uldis Stabulnieks komponējis dziesmu "Zviedru vārtu romance".
Raimonds Pauls komponējis dziesmas ar E. Ādamsona vārdiem, tās iekļautas Imanta Skrastiņa albumā "Sapņu pīpe" (1982): "Vēju pavalstnieks", "Odu romance", "Par labu dzīvošanu" un "Pirmā mīla".
Niks Gothams komponējis kora dziesmu ciklu ar E. Ādamsona vārdiem "Sapņu pīpe" (2008), tajā iekļauti dzejoļi "Sapņu pīpe", "Vilka dziesma", "Dažreiz tik skaisti suņi rej", "Vēju pavalstnieks".
Erika Ādamsona darbu tulkojumi
Grāmatas
Antoloģijās
Afrikandu valoda
Afrikandu valoda (afrikaans), saukta arī par afrikaneru valodu, afrikānsu, būru valodu (no nl — 'zemnieks'), Kāpas holandiešu valodu, ir rietumģermāņu valoda, viena no Dienvidāfrikas Republikas valsts valodām. Afrikandu valodā runā vairāk nekā 6 000 000 cilvēku Dienvidāfrikā, Namībijā, ASV, Lielbritānijā, Austrālijā, Zimbabvē, Botsvānā, Vācijā, Lesoto, Svatini un citās valstīs. Tā ir dzimtā valoda 76% Dienvidāfrikas «krāsaino» un 61% baltādaino iedzīvotāju (galvenokārt afrikaneriem).
Afrikandu valoda cēlusies pamatā no holandiešu (nīderlandiešu) valodas sintēzē ar franču, angļu, vācu, arī malajiešu un āfrikāņu valodām. Afrikandu valodai ir vienkāršota gramatiskā uzbūve. Afrikandu valodā lietvārdiem nav dzimšu, nav locījumu. Darbības vārdiem nav konjugāciju. Darbības izteiksmei tiek lietoti tikai trīs laiki: viens tagadnē, viens pagātnē un viens nākotnē.
Afrikandu valoda sāka veidoties 17. gadsimtā, kad Nīderlandes Austrumindijas kompānija sāka kolonizēt teritoriju Āfrikas galējos dienvidos pie Labās Cerības raga (holandiešu Kaap van Goede Hoop), kuru nosauca par Kāpas koloniju (Kaapkolonie). Kāpas kolonijā ieradās kolonisti ne vien no Holandes, bet arī no tās kaimiņzemēm, tādēļ radās jauns holandiešu valodas dialekts. Pirmie laikraksti afrikandu valodā tika izdoti Lielās būru pārceļošanas laikā 19. gadsimta pirmajā pusē. No 1925. gada afrikandu valoda kļuva par Dienvidāfrikas Savienības un bijušās Vācu Dienvidrietumu Āfrikas (tagadējās Namībijas) valsts valodu (nomainot nīderlandiešu valodu) līdzās angļu valodai.
Emma Goldmane
Emma Goldmane (Emma Goldman, dzimusi, mirusi ) bija ebreju izcelsmes anarhiste, kura plašākam sabiedrības lokam ir zināma ar savu politisko aktivitāti, darbiem un runām. Viņa 20. gadsimta sākumā Ziemeļamerikā un Eiropā nospēlēja nozīmīgu lomu anarhistu politiskās filozofijas attīstībā.
Versts
Versts (ru) ir sena krievu garuma mērvienība, kas atbilst 500 asīm jeb 1500 aršīnām. Metriskajā sistēmā viena versts atbilst 1066,8 metriem. 1 kvadrātversts = 1,138 km² jeb 113,8 ha.
Vēstures gaitā versts garums, atkarībā no noteiktā asu skaita, ir vairākkārt mainījies. 1649. gadā 1 versts garums tika pielīdzināts 1000 asīm, bet 18. gadsimtā tika ieviesta ceļa versts (ru) 500 asu garumā. 1000 asu verstīs mērīja zemes gabalus, bet ceļa verstīs attālumus starp ģeogrāfiskiem punktiem.
Versts kā mērvienība tika lietota senajā Krievzemē, vēlāk Krievijas impērijas teritorijā, tai skaitā arī Kurzemes un Vidzemes guberņās.
Pāreja uz metrisko sistēmu tika uzsākta 1918. gada 14. septembri, jaunajos mērījumos sākot lietot metrus un kilometrus. Pilnībā pāreja uz metrisko sistēmu tika pabeigta 1924. gadā.
Emma Goldmane
Dzīvesgājums
Četru anarhistu sodīšana ar nāvi pēc Heimarketa dumpja (Haymarket Riot) 1886. gadā krasi mainīja viņas dzīvi. Goldmane izšķīrās no vīra, devās uz Ņujorku. Šeit viņa kopā ar domubiedru Aleksandru Berkmanu kļuva par anarhistu līderiem.
1919. gadā, kopā ar citiem radikālajiem ASV politiķiem, Emma Goldmane tika deportēta uz Padomju Krieviju. Redzēdama reālo dzīvi Krievijā, viņa vīlās jaunajā iekārtā, un 1921. gadā pārcēlās uz Franciju, kur dzīvoja ar Pegijas Gugenheimas atbalstu. Par gadiem Krievijā sarakstījusi darbu My Disillusionment in Russia.
1936. gadā devās uz Spāniju atbalstīt republikāņus pilsoņu karā.
Ērces
Ērces (Acari) ir zirnekļveidīgo helicerātu apakšklase. Ērces ir sīki, 0,1 —10 mm gari zirnekļveidīgie. To lielum lielajam vairumam ķermenī nav skaidri izšķiramu nodalījumu un segmentu. Galva, krūtis un vēders saplūduši, un robežas starp tiem nav izšķiramas. Heliceras un pedipalpas, izvirzoties ķermeņa priekšgalā, veido tā saukto gnatosomu jeb snuķi. Barība un barošanās veids ērcēm ir visai dažāds; tām ir dūrēja-sūcēja tipa žokļu aparāts, pie kam heliceras pārveidojušās par sariem, vai arī grauzēja-sūcēja tipa ar spīļveida helicerām. Pedipalpu pamata posmi un to žokļu izaugumi saplūduši kopā un veido apakšlūpu jeb hipostomu.
Attīstība
Ērču attīstībā parasti ir divas fāzes: kāpuru un nimfu fāze. Kāpuram nav ceturtā (pakaļējā) kāju pāra, nav arī elpošanas orgānu (stigmu, traheju), kā arī dzimumatveres.
Nimfai ir visi četri kāju pāri, kā arī elpošanas orgāni, bet dzimumatvere tai var arī nebūt. Nimfālā vecuma stadijas viena līdz trīs. Ārēji tās var būt līdzīgas, bet var arī atšķirties cita no citas.
Tā, piemēram, miltu un siera ērcēm (Tyroglyphidae) atšķirīga ir viena nimfālā vecuma stadija, tā sauktais hipops (hypopus) — miera stadija. Hipopam ķermeņa pakaļgalā ir piestiprināšanās orgāni piesūcekņu un āķu veidā, bet nav mutes piedēkļu; dažkārt nav arī kāju vai tās ir rudimentāras. Ar āķiem un piesūcekņiem hipops piestiprinās pie kāda posmkāja, visbiežāk pie kukaiņa, kas to tādējādi izplata. Ērces pieaug, mainot ādu. Pirms ādas mešanas ērces kļūst nekustīgas.
Ekoloģija
Ērču dzīves un barošanās veids ir ļoti daudzveidīgs: ir ūdenī, augsnē vai zemsegā brīvi dzīvojošas formas, gan dzīvnieku un augu parazīti.
Ūdens ērces ir plēsēji un barojas ar vēzīšiem un kukaiņu kāpuriem. Stāvošos ūdeņos dzīvo ērces — izveicīgas peldētājas, pie kājām tām ir garu peldsaru rindas. Tekošu ūdeņu — upju, strautu ērces ir sīkākas, daļēji zaudējušas spēju peldēt, iegūstot tās vietā citus pielāgojumus — garus nadziņus un sariņu vainagus, ar kuriem var stingri noturēties pie zemūdens priekšmetiem. Parasti spilgti krāsainās olas dēj uz zemūdens priekšmetiem slāņos un piciņās, kuras piestiprina ar īpašu sekrētu.
Skudru pūžņos atrod ļoti daudz ērču, skudru simbiontu, no kurām mirmekofilā ērce — Tyroglyphus wasmanni, kas mitinās Formica sanguinea un Camponotus ligniperdus ligzdās, barojas ar skudru atkritumiem un līķiem. To hipopi dažkārt milzīgā daudzumā (līdz 200 īpatņu) uzmetas uz vienas skudras, apgrūtinot tai kustības un barošanos.
Tīklērces (Tetranuchidae) ir augēdājas, tās barojas ar šūnu plazmu un hlorofila graudiņiem un tāpat kā zirnekļi izdala tīmekļa pavedienu, tikai ne ķermeņa pakaļgalā, bet priekšgalā. No tīmekļa pavediena, ar kuru tās blīvi aptin augu lapu apakšpusi un pa kuru strauji skrien, ērces ceļ arī ziemas paslēptuves uz koku stumbriem utt. Starp augēdājām ne mazums ir tādu ērču, kas barojas ar sēņu micēlijiem. Tādas ir arī siera ērces (Tyroglyphus casei, Tyroglyphus farris), kas barojas speciāli ar sēņu micēliju uz siera mizas.
Lielākā daļa pangērču (Eriopfiyidae) veido uz saimniekaugu orgāniem izaugumus — pangas vai matiņu spilventiņus. Šajās pangās ērces parazitē.
Saimnieciskā un medicīniskā nozīme
Miltu, matainā un iegarenā ērce (Tyroglyphidae) ir visbīstamākie graudu, to pārstrādes produktu un skābbarības kaitēkļi. Labības noliktavās, arī elevatoros, bieži vien ir graudu ērces, tomēr tās var ienest arī no tīrumiem, kur tās bieži sastopamas. Graudos ērces mitinās vismitrākajās vietās, kur augsta temperatūra; mitrums ir graudu ērces vairošanās galvenais nosacījums; graudos, kur mitruma mazāk par 13,5%, ērces nevairojas. Graudu noliktavās ērces apkaro divējādi: pirmkārt, graudus žāvē; otrkārt, ērces apkaro ar ķīmisko dezinfekciju. Šim nolūkam lieto benzolu, hlorpikrīnu vai sēroglekli.
Dažas ērces pārnes cilvēka un mājdzīvnieku dažādas slimības, piemēram, vīrusu slimības, ja, ērcei kožot, pārnesti filtrējošie vīrusi, riketsiozes, ja pārnestas riketsijas — baktērijām radniecīgi mikroorganismi, bakteriozes, piemēram, tularēmiju (bez divspārņiem to var pārnest arī dažas ganību ērces) un, beidzot, spirohetozes, kuru ierosinātājas ir spirohetas. Minēto slimību ierosinātāju (spirohetu, baktēriju, filtrējošo vīrusu) primārie saglabātāji ir savvaļas dzīvnieki - grauzēji, kukaiņēdāji, putni; no tiem uzņemtie slimību ierosinātāji ērcēs saglabājas dažkārt pat gadiem ilgi, un tos pārnes tālāk mājdzīvniekiem vai cilvēkam, sūcot to asinis. Sevišķi nozīmīgas infekcijas slimību pārnešanā ir iksodīdu jeb ganību ērces (Ixodidae). Tās ir vislielākās ērces un pieder pie Argasidae un Ixodidae dzimtām. Izsalkušām argazīdu ērcēm ķermenis ir dorsoventrāli saplacināts; paēdušām tas kļūst gandrīz lodveidīgs. Argazīdiem uz ķermeņa nav vairogu. Katra suga mitinās īpaša tipa paslēptuvē, piemēram, zīdītāju alās, sikspārņu apdzīvotās alās utt. Tā kā argazīdi saistīti ar slēptuvi, tiem grūtāk aktīvi uzmeklēt saimnieku, tādēļ šīm ērcēm izveidojusies spēja ilgi iztikt bez barības: argazīdu kāpurs var badoties vairāk nekā gadu, bet pieaugušās ērces 9 gadus un pat vairāk. Šī badošanās paildzina un aizkavē attīstību, kas var ilgt pat 20 — 25 gadus. Sakarā ar ilgo dzīves laiku argazīdi, kas dzīvo cilvēku mītnēs, sastopami pēdējās vēl ilgi pēc tam, kad cilvēks šīs mītnes ir pametis. Argazīdi pārnes ērču atguļas tīfu; cilvēkam šo slimību pārnes Alectorobius (sin. Ornithodorus) ģints ērces. Ar Alectorobius un Argas invazētās telpās šīs ērces izturas tāpat kā blaktis un uzbrūk cilvēkam naktī. Ixodidae ārēji, starp citu ar žokļu aparāta uzbūvi, ir līdzīgas Argasidae. Ixodidae īpatnība ir vairodziņi jeb sklerīti.
Pretstatā argazīdiem iksodīdu ērces nedzīvo slēptuvēs, bet atklātās vietās, tāpēc tām grūtāk pieejams laupījums. Tādēļ iksodīdu ērces lielā vairumā iet bojā, bet to savukārt kompensē milzīgā auglība (viena mātīte var izdēt līdz 17000 olu). Nepieciešamība producēt lielu pēcnācēju skaitu ir par cēloni iksodīdu milzīgai rijībai, kas savukārt ir par iemeslu tam, ka ērces ilgi paliek uz saimnieka (parasti dažas dienas). Iksodīdu attīstībā ir trīs fāzes: kāpura, nimfas un pieauguša īpatņa, pie tam katras fāzes laikā tie piesūcas ar asinīm tikai vienu reizi. Tādā kārtā katra ērce savas dzīves laikā trīs reizes meklē saimnieku. Tomēr ir gadījumi, kad iksodīdu ērce visu mūžu paliek uz viena saimnieka. Iksodīdi ir dažādu mikroorganismu saimnieki un tāpēc pārnēsā dažādas slimības. Piemēram, pavasara un rudens ērču encefalītu pārnes Ixodes persulcatus un Ixodes ricinus. Hyalomma marginatum pārnes Krimas hemorāģisko drudzi; Ziemeļāzijas ērču izsitumu tīfu pārnes stepju ērce Dermacentor nuttali utt. Pret daudzām no ērču pārnēsātajām slimībām vēl nav vakcīnu, piemēram, Laimas slimību un ērlihiozi.
Demodekoze ir cilvēka ādas iekaisums, ko izraisa nosacīti patogēna ērce Demodex folliculorum. Trombikulozi izraisa sarkanās ērces (Trombiculidae). Citas cilvēka ādas slimības, kuras rada ādas kairinājumus jeb dermatītus izraisa vistu ērces (Dermanyssus gallinae), peļu ērces (Liponyssoides sanguineus), žurku ērces (Bdelonyssus bacati); pēdējās ar savu kodienu cilvēkam var inokulēt arī žurku izsitumu tīfu. Mājas putekļu ērcītes (Dermatophagoides farinae un Dermatophagoides pteronyssinus) izraisa dermatofagoidozi — akariāzi (ērču izraisītu saslimšanu), kas izraisa alerģisku reakciju. Cilvēka ādas slimība kašķis rodas, ja invazējas ar kašķa ērci — Acarus siro. Kašķa ērces mātīte ir apmēram 0,3 mm gara un gandrīz divas reizes lielāka par tēviņu. Tēviņi un mazuļi dzīvo uz ādas virsmas un slēpjas zem epidermas zvīņām; apaugļotās mātītes iespiežas epidermas slānī un izgrauž tajā taisnu vai izliektu 3 mm — 2 cm garu eju, kas atrodas zem pašas ādas virsmas; ejas samanāmas ādā kā baltas vai pelēcīgas līnijas. Mātīte atrodas ejas galā; tās atrašanās vietu norāda apmēram 0,3 mm liels puslodes veida izspīlējums ādā. Mātīte ejā dēj olas, no kurām īsā laikā izšķiļas seškājaini kāpuri. Kāpuri turpat izgrauž sev izeju uz ādas virsmu, kur arī turpina attīstīties līdz pusaugu stadijai, barojoties ar ādas izdalījumiem. Ar kašķi aplīp, saskaroties ar kašķa slimnieku, pie kam pārnesti tiek mazuļi un apaugļotās mātītes; saskaroties ar slimnieka drānām, kašķis pielīp tikai retos gadījumos. Uz cilvēku pāriet arī mājdzīvnieku kašķa ērces, piemēram, suņa, zirga un cūkas kašķa ērces.
Sistemātika
Ērču sistemātika vēl pagaidām ir vāji izstrādāta, un daudzas grupas ir vēl maz pētītas. Pagaidām ir zināmas ap 20000 ērču sugu, taču reālais sugu skaits varētu būt daudz lielāks. Latvijā ir zināmas ap 800 ērču sugām. Ērces reizēm tiek izdalītas arī kā atsevišķā apakšklasē. Bet vēl pašlaik vienotas sistemātikas nav.
FIBA Americas
FIBA Americas ir starptautiskā basketbola organizācijas FIBA Amerikas nodaļa. FIBA Americas atbild par basketbola turnīriem Amerikā. Organizācijas biedru sarakstā ir visas 44 nacionālās Amerikas valstu basketbola federācijas. Organizācija dibināta. Organizācijas priekšsēdētājs ir amerikāniete Kerola Kallana. Organizācijas galvenā mītne atrodas Miami, ASV.
Fudži trase
Fudži trase ir Formula 1 sacīkšu trase, kura atrodas Ojamā, Japānā. Tajā slavenās sacīkstes atgriezās 2007. gadā, peč 30 gadu prombūtnes. Pašlaik šī trase pieder Toyota komandai un ir tās testu trase. 2007. gada Japānas GP skatītājiem bija aizliegts ierasties ar jebkādiem karogiem un izkārtnēm, izņemot tādas, kuras atbalsta Toyota komandu. Šī iemesla dēļ to bija salīdzinoši maz.
20. gadsimtā oficiālas Formula 1 sacīkstes šeit notika tikai 1976. un 1977. gadā. Pirmajā reizē lija stiprs lietus un tā bija izšķirošā sezonas sacīkste. Nikijs Lauda, kurš sezonas vidū piedzīvoja avāriju, kurā gandrīz gāja bojā, pēc dažiem apļiem iebrauca boksos un paziņoja par izstāšanos. Viņš nevēlējās riskēt ar savu dzīvību vēlreiz, kā vēlāk pats atzina. Džeimss Hants tādējādi izcīnīja titulu. Pēc gada Žils Vilnēvs bija iesaistīts avārijā, kurā gāja bojā divi skatītāji un tas bija iemesls, kādēļ turpmāk sacīkstes Japānā nenotika. Desmit gadus vēlāk japāņu F1 fani atkal varēja priecāties, jo atgriezās Japānas GP. Tomēr nu jau piloti brauca Suzukā. 2007. gada septembrī tika paziņots, ka Suzuka atgriezīsies F1 kalendārā 2009. gadā un no tā gada Fudži un Suzukā sacīkstes notiks katru otro gadu.
Pirmās sacensības renovētajā Fudži uzvarēja brits Luiss Hamiltons.
Bākūžu kalns
Bākūžu kalns (arī Bākūzis, Bākūžkalns) ir morēnu lielpaugurs Vidzemes augstienē. Atrodas Madonas novada Jumurdas pagastā uz dienvidiem no Jumurdas—Lauteres ceļa Vestienas aizsargājamo ainavu apvidū.
Kalns ir ap 2 km garš ziemeļu—dienvidu virzienā orientēts pirmmasīvs ar izteikti stāvām nogāzēm. Paugurmasīvam ir trīs konusveida virsotnes: Bākūzis (279,5 m v.j.l. ), Egļu kalns (~267 m v.j.l.) un Laktas kalns (~251 m v.j.l.). To veido morēnsmilšmāls, grants un smilts. Bākūžu kalna austrumu nogāzē ierīkota slēpošanas trase.